Časowe pasma w Europje w lěću

Europski lětni čas je rjadowanje, po kotrymž so štyrjom Europskim časowym pasmam za čas nalěća hodźinu doda, zo bychu ludźo dnjowske swětło lěpje wužiwać móhli. 

Čini so na tute wašnje we wšěch krajow Europy z wuwzaćom Islandskeje, kotraž wužiwa přez cyłe lěto UTC. Lětni čas płaći wot 1:00 hodź. UTC poslednjeje njedźele měrca hač do 1:00 hodź. poslednjeje njedźele oktobra.

Mjena časowych pasmow změnja so kaž slěduje: Zapadoeuropski lětni čas (WEST), Srjedźoeuropski lětni čas (CEST), Wuchodoeuropski lětni čas (EEST) a Moskowski lětni čas (MSD).

Zapadoeuropski lětni čas (WEST, UTC+1) je lětne časowe pasmo Färöskich kupow, sewjerowuchodneje Grönlandskeje, Irskeje, Kanariskich kupow, Madejry, Manksoweje kupy, Manikowych kupow, Portugalskeje a Zjednoćeneho kralestwa. Jendźelsce rěka Western European Summer Time (WEST).

Srjedźoeuropski lětni čas (CEST, UTC+2) je lětne časowe pasmo tych krajow, kotrež su dwě hodźinje po koordinowanym swětowym času (UTC). Wužiwa so we wšěch krajach zapadneje kontinentalneje Europy z wuwzaćom Portugalskeje (hlej horjeka). Rěka jendźelsce Central European Summer Time (CEST), francosce Heure avancée de l'Europe centrale (HAEC) a němsce Mitteleuropäische Sommerzeit (MESZ).

Wuchodoeuropski lětni čas (EEST, UTC+3), jendźelsce Eastern European Summer Time (EEST), je lětne časowe pasmo někotrych krajow mjez srjedźoeuropskim lětnim časowym pasmom a Ruskej. K tomu słušeja Běłoruska, Bołharska, Cypern, Estiska, Finska, Grjekska, Letiska, Litawska, Moldawska, Rumunska, Kaliningradska oblasć a Ukraina.

Moskowski lětni čas (MSD, UTC+4) () je w europskim dźělu Ruskeje płaćiwy lětni čas. Wón so po cyłym kraju za jězdne abo lětanske plany ćahow, lětadłow, łódźow atd. wužiwa a so tež w telegramach, mejlkach atd. pokazuje. Tež radijowe wusyłanja so husto na Moskowski čas wusměrja.

 Hlej tež 
 Časowe pasma w Europje

Kategorija:Časowe pasma
Kategorija:Europa